als_Latn dik_Latn tur_Latn
Kosova e Re
Mbi PATEL-in
Projekti i Asistencës Teknike Energjia nga Linjiti (PATEL) mëton të ndihmojë Qeverinë e Kosovës (QK) në ndërtimin e një mjedisi të favorshëm për investime që do të joshë investitorë privatë për zhvillimin e mihjeve të linjitit dhe ndërtimin e kapaciteteve të reja për prodhimin e energjisë termale nga linjiti në baza të qëndrueshme sociale dhe mjedisore.
Qëllimi i PATEL-it do të arrihet përmes: (a) zhvillimit dhe fuqizimit të politikës së favorshme, kornizave ligjore dhe rregullative në sektorin e energjisë, përfshirë zbutjen e ndikimeve mjedisore dhe zhvillimin e një kornize për shpronësime dhe zhvendosje; (b) zhvillimit të një strukture dhe kapaciteti institucional për zbatimin e strategjisë së gjerë të sektorit, duke përfshirë mobilizimin e financave dhe marrëdhëniet me IFN-në në sektorin e energjisë; dhe (c) konsultimeve teknike për të kërkuar investitorë strategjikë për termocentralin e pavarur dhe minierën e propozuar.
Komponentët e Projektit
Janë katër komponentë të projektit:
Komponenti 1: Këshilla mbi politika sektoriale, këshilla ligjore, rregullatore dhe mbi masat mbrojtëse
o Nënkomponenti 1 Këshillat e politikave sektoriale, këshillat ligjore dhe rregullatore
o Nënkomponenti 2 Korniza e masave mbrojtëse
Komponenti 2: Studimet teknike
o Nënkomponenti 1 Rishikimi i opsioneve të investimit
o Nënkomponenti 2 Zhvillimit të Termocentralit të ri dhe analiza e opsioneve
o Nënkomponenti 3 Opsionet e energjisë së ripërtërishme
Komponenti 3: Ngritja e kapaciteteve
Komponenti 4: Këshilltari i transaksionit
Komponenti 1 përbëhet nga dy nënkomponentë që përqendrohen në politikat sektoriale, si dhe këshillat ligjore, rregullatore dhe të masave mbrojtëse. Në mënyrë specifike, ai mbështetë legjislacionin, përfshirë ndryshimet e duhura, për të mundësuar transaksionin e propozuar përmes përmbylljes financiare duke përgatitur dokumentet ligjore dhe kontraktuese, mendimet ligjore, etj., dhe përgatitë Vlerësimin Strategjik Mjedisor dhe Social specifik për zhvillimin e sektorit të energjisë; zhvillon kushtet e referencës për Vlerësimin e Ndikimit Mjedisor, Vlerësimin Social dhe Planin e Veprimit për Zhvendosje; përgatitë mjetet bazike për monitori mjedisor dhe grumbullon të dhënat nga terreni; nënvizon nevojat për fuqizim institucional dhe ngritje të kapaciteteve për vlerësimin, monitorimin dhe rregullimin e ndikimeve mjedisore të mihjeve dhe prodhimit të energjisë; si dhe siguron trajnime për stafin e ministrive relevante.
Komponenti 2 mbështetë Analizat e Minierave dhe Termocentraleve, e në mënyrë specifike, rishikimin e opsioneve të investimit; si dhe analizën e zhvillimit të termocentralit të ri dhe analizën teknike. Kjo plotëson studimet e mëhershme mbi minierat dhe termocentralet dhe mbledhë informata dhe analiza adekuate për ofertuesit; gjithashtu, zhvillohet një bazë e njohurive për vendimmarrësit në Kosovë ashtu që ekonomikisht dhe në mënyrë efektive të kërkohen, vlerësohen dhe negociohen propozimet për zhvillimin privat të resurseve të linjitit të Sibovcit. Nënkomponenti 3 ofron asistencë teknike për të ndihmuar Ministrinë e Energjisë dhe Minierave (MEM) në zhvillimin e politikave dhe strategjive për promovimin e energjisë së ripërtërishme, bashkëprodhimin dhe efiqiencën e energjisë në Kosovë.
Komponenti 3 financon ngritjen e kapaciteteve për ministritë dhe agjencitë kyçe duke përfshirë MEM-in dhe Ministrinë e Mjedisit dhe Planifikimit Hapësinor (MMPH), koordinimin ndërministror si dhe Zyrën e Projektit, subjektin implementues për Projektin, si dhe asiston MEM-in MMPH-në dhe QK-në në zhvillimin e komunikimit dhe strategjisë së krijimit të marrëdhënieve me publikun për përmirësimin e konsultimeve publike.
Komponenti 4 ofron asistencë teknike për të mbështetur QK-në në kryerjen e procesit të transaksionit deri në mbylljen financiare të pakos së përzgjedhur të investimit.
Struktura e menaxhmentit të Projektit përbëhet nga organet vijuese të menaxhimit:
1. Komiteti ndërministror Drejtues i Projektit (KDP)
2. Zyra e Projektit (ZP) e thelëmuar në vartësi të MEM-it.
Komiteti Drejtues i Projektit
Organi ndërministror, Komiteti Drejtues i Projektit (KDP), është themeluar për intervenim në nivel të politikave, bazuar në Vendimin Ekzekutiv nr. 2006/6 të Përfaqësuesit Special të Sekretarit të Përgjithshëm (PSSP) më 17 mars 2006 për të mbështetur menaxhimin dhe mbikëqyrjen, si dhe për të siguruar zbatim efektiv të Projektit të PATEL-it.
KDP-ja funksionon gjatë tërë kohëzgjatjes së zbatimit të Projektit me të njëjtat resurse dhe detyra dhe përgjegjësi të caktuara.
Organi menaxhues i Projektit është Komiteti Drejtues i Projektit përgjegjësi e përgjithshme e të cilit është koordinimi dhe mbikëqyrja e tërë veprimtarisë së PATEL-it.
Përfaqësimi në KDP është menduar të sigurojë pjesëmarrje nga të gjitha ministritë dhe agjencitë kyçe që kanë përgjegjësi për një apo më shumë aspekte të zbatimit të Projektit.
Komiteti Drejtues i Projektit (KDP) kryesohet nga Ministri i Energjisë dhe Minierave (MEM).
Komiteti Drejtues i Projektit përbëhet nga anëtarët në vijim:
Zyra e Kryeministrit (ZKM)
Ministria e Energjisë dhe Mjedisit (MEM)
Ministria e Mjedisit dhe Planifikimit Hapësinor (MMPH)
Ministria e Ekonomisë dhe Financave (MEF)
Ministria e Punës dhe Mirëqenies Sociale (MPMS)
Zyra e Rregullatorit të Energjisë (ZRRE)
Komisioni i Pavarur për Miniera dhe Minerale (KPMM)
Agjencia Kosovare e Privatizimit (AKP) që zëvendëson Agjencinë Kosovare të Mirëbesimit (AKM)
Zyra e PSSP-së (më nuk është anëtar nuk ekziston)
Kryesuesi i Shtyllës së IV të UNMIK-ut (më nuk është anëtar nuk ekziston)
Takimet e KDP-së përfshijnë edhe vëzhgues të nga komuniteti i donatorëve dhe institucioneve aktive në Kosovë:
Banka Botërore (BB)
Agjencia e ShBA-ve për Zhvillim Ndërkombëtar (USAID)
Zyra Ndërlidhëse e Komisionit Evropian në Kosovë (ZNKE)
Zyra Civile Ndërkombëtare (ICO)
Kreditanstalt fűr Wiederaufbau (KfW)
Fondi Monetar Ndërkombëtar (IMF)
Ministria e Tregtisë dhe Industrisë (MTI)
Ekspertë dhe vëzhgues tjerë në bazë të nevojës.
Zyra e Projektit
Sipas Marrëveshjes Financiare MEM-i ka themeluar një Zyrë të Projektit (ZP) përgjegjëse për menaxhimin e zbatimit të gjithëmbarshëm të projektit. ZP është i jep llogari KDP-së.
Detyrat dhe përgjegjësitë kryesore të ZP-së janë si në vijim:
Menaxhimi i përgjithshëm i Projektit
Grumbullimi i të dhënave dhe analizimi i informatave të Projektit
Monitorimi, vlerësimi dhe raportimi
Aktivitetet administrative, raportuese dhe financiare
Aktivitete të zhvillimit të burimeve njerëzore
ZP ka të punësuar Menaxher të Projektit, Menaxheri të Komponentit të Energjisë; Menaxher Ligjor, Menaxher Mjedisor dhe Social, Menaxher Administrativ dhe Financiar, si dhe një Specialist Prokurimi.
Mbi Termocentralin Kosova e Re
Qëllimet themelore të TCKR-së janë:
i. Sigurimi i furnizimit të energjisë elektrike për Kosovën në kushte të pranueshme;
ii. Zhvillimi optimal dhe realizimi i vlerës për Kosovën për resurset e saj të linjitit.
Qëllimet tjera të rëndësisë së lartë të TCKR-së janë:
i. Zhvillimi i tregut konkurrues të energjisë në Kosovë dhe mbështetja e zhvillimit të tregut konkurrues të energjisë në nivel rajonal;
ii. Përmirësimi dhe mbrojtja e aspekteve mjedisore dhe të sigurisë të mihjes së linjitit dhe prodhimit të energjisë elektrike në Kosovë;
iii. Zhvillimi i mëtutjeshëm i perspektivës dhe kushteve për punësim në industrinë e mihjeve dhe të energjisë në Kosovë;
iv. Efekti demonstrues i sigurimit të suksesshëm në nivel të madh i kapitalit dhe ekspertizës së huaj në Kosovë;
v. Bartja e përfitimeve te komunitetet lokale ku ndodhet veprimtaria e linjitit dhe termocentralit.
Projekti i Termocentralit Kosova e Re ka dy komponentë kyçë:
1. Zhvillimin e minierës së linjitit së Sibovcit
2. Ndërtimin e Termocentralit Kosova e Re
als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn dan_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn